|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 62 | | КАРАР  18-нче декабрь 2019 ел | |

|  |
| --- |
| Түбән Кама муниципаль районы Каенлы авыл җирлегендә җирдән файдалану һәм төзелеш кагыйдәләренә үзгәрешләр кертү проекты буенча гавами тыңлаулар билгеләү турында |

Җир кишәрлекләре хокук ияләренең уңайлы яшәеш шартлары, хокуклары һәм законлы мәнфәгатьләре буенча кеше хокукларын үтәү максатларында, 2004 елның 29 декабрендәге 190-ФЗ номерлы Россия Федерациясе Шәһәр төзелеше кодексының 31, 33 һәм 5.1 статьялары, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28 статьясы нигезендә, Түбән Кама муниципаль район Советының «Татарстан Республикасы «Түбән Кама муниципаль районы» муниципаль берәмлегендә гавами тыңлаулар оештыру һәм үткәрү тәртибе турында» 2006 елның 13 октябрендәге 48 номерлы карары белән карар бирәм:

1. Каенлы авыл җирлеге территориясендә зиратлар урнаштыру өчен СН-1 махсус билгеләнгән территориаль зона билгеләү буенча Татарстан Республикасы Түбән Кама муниципаль районы Каенлы авыл җирлегенең (алга таба – авыл җирлеге) җирдән файдалану һәм төзелеш кагыйдәләренә үзгәрешләр кертү буенча гавами тыңлаулар билгеләргә (1-нче кушымта).

2. Гавами тыңлаулар үткәрү буенча комиссия составын расларга (2-нче кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны – Каенлы авылы, Ленин урамы, 44 йорт, авыл мәдәният йортының актлар залы;

3.3. проект экспозициясен үткәрү сроклары – 2019 елның 19 декабреннән гавами тыңлаулар үткәрү датасына кадәр;

3.4. проект экспозициясендә булырга мөмкин булган көннәр һәм сәгатьләр – проект экспозициясен ачу урынының эш режимы буенча (сишәмбе көннәрендә: 08:00 дән 12:00, 13:00 дән 16:00 сәгатькә кадәр);

3.5. гавами тыңлаулар үткәрү датасы һәм вакыты – 2019 елның 26 декабре 10:00 сәгатьтә;

3.6. гавами тыңлаулар үткәрү урыны – проект экспозициясен ачу урынында, хакимият бинасы актлар залы;

3.7. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12-нче кисәге нигезендә идентификация узган гавами тыңлауларда катнашучылардан гавами тыңлауларда катнашучылар җыелышын үткәрү барышында язма һәм телдән, Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль район Советының җәмәгатьчелек һәм гаммәви мәгълүмат чаралары белән элемтә бүлегенә әлеге карарны, гавами тыңлаулар нәтиҗәләре буенча бәяләмәне Түбән Кама муниципаль районының, авыл җирлегенең рәсми сайтларында, гаммәви мәгълүмат чараларының матбугат басмаларында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. проект һәм мәгълүмати материалларны Түбән Кама муниципаль районы, ТР Түбән Кама муниципаль районы авыл җирлегенең рәсми сайтларында һәм авыл җирлегенең мәгълүмати стендларында урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә гавами тыңлауларны әзерләргә һәм үткәрергә;

5.4. гавами тыңлаулар нәтиҗәләре буенча йомгакны авыл җирлегенең мәгълүмат щитларында урнаштырырга, гавами тыңлаулар нәтиҗәләре буенча йомгакны Татарстан Республикасы Түбән Кама муниципаль район Советының җәмәгатьчелек һәм гаммәви мәгълүмат чаралары белән элемтә бүлегенә Түбән Кама муниципаль районының, авыл җирлегенең рәсми сайтларында һәм гаммәви мәгълүмат чараларының матбугат басмаларында урнаштыру өчен җибәрергә.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

Түбән Кама муниципаль районы

Башлыгы вазыйфаларын башкаручы,

район башлыгы урынбасары Э.Р. Долотказина

Татарстан Республикасы

Түбән Кама муниципаль районы


Башлыгының

2019 елның 18-нче декабрь

62-нче номерлы карары белән

расланган

1-нче кушымта



Татарстан Республикасы

Түбән Кама муниципаль районы

Башлыгының

2019 елның 18-нче декабрь

62-нче номерлы карары белән

расланган

2-нче кушымта

Каенлы авыл җирлегенең җирдән файдалану һәм төзелеш кагыйдәләренә үзгәрешләр кертү мәсьәләсе буенча гавами тыңлаулар үткәрү буенча

комиссия составы

|  |  |  |
| --- | --- | --- |
| Әхмәдиева А.Г. | - | ТР Түбән Кама муниципаль районы Башкарма комитеты-ның Төзелеш һәм архитектура идарәсе башлыгы, комиссия рәисе; |
| Нәбиуллин Ф.М. | - | Җирлек башлыгы, Каенлы авыл җирлеге башкарма комитеты җитәкчесе, комиссия рәисе урынбасары. |
| Комиссия әгъзалары: | | |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Баһманов Х.А. | - | Түбән Кама муниципаль районы Иҗтимагый советы җитәкчесе; |
| Ханов Ф.Г. | - | Түбән Кама муниципаль районы башлыгының архитектура һәм шәһәр төзелеше мәсьәләләре буенча киңәшчесе; |
| Мостафин Р.Р. | - | ТР Түбән Кама муниципаль районы Башкарма комитеты-ның Төзелеш һәм архитектура идарәсе башлыгы урынбас-ары. |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы; |
| Чернышева О.Н. | - | ТР Түбән Кама муниципаль районы Башкарма комитеты-ның хезмәтне һәм әйләнә-тирә мохитне саклау бүлеге башлыгы. |